**Výzva na predloženie ponuky**

podľa § 117 Zadávanie zákaziek s nízkymi hodnotami podľa zákona č. 343/2015 Z.z. o verejnom obstarávaní a o zmene a doplnení niektorých zákonov na poskytovanie služieb.

Stredná odborná škola-Szakközépiskola je verejným obstarávateľom podľa §7 ods. 1 písm. d) zákona .č. 343/2015 z.z. o verejnom obstarávaní a o zmene a doplnení niektorých zákonov v znení neskorších predpisov.

Touto cestou Vás žiadame o predloženie ponuky v zmysle § 117 ZVO na nižšie špecifikovaný predmet zákazky

**„** **Rekonštrukcia časti obvodového plášťa, výmena výplní stavebných otvorov a rekonštrukcia vnútorných priestorov budovy SOŠ-SzKI Tornaľa“**

1. **Identifikácia verejného obstarávateľa:**

Názov: Stredná odborná škola-Szakközépiskola

Sídlo: Šafárikova 56, 982 01 Tornaľa

Štatutárny zástupca: Ing. Eva Šimková

IČO: 00894818

DIČ: 2021125348

Telefón: 047/5522658, 0905 941283

e-mail: skola@sostornala.sk

internetová stránka: https://sostornala.edupage.org/?

kontaktná osoba: Ing. Eva Šimková

Bankové spojenie: Štátna pokladnica

Číslo účtu: SK08 8180 0000 0070 0056 6858

V prípade tohto verejného obstarávania poskytuje podporné činnosti pre verejného obstarávateľa v zmysle § 15 ods. 2 písm. a) ZVO centrálna obstarávacia organizácia:

Názov: Banskobystrický samosprávny kraj

Adresa: Námestie SNP 23, 974 01 Banská Bystrica

Krajina: Slovenská republika

IČO: 37828100

Kontaktná osoba: Ing. Alena Ďurská

komunikačné rozhranie: <https://josephine.proebiz.com/sk/>

1. **Miesto predloženia/doručenia ponuky:**

Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.

1. **Kontaktná osoba na prevzatie ponuky:**

Kontaktná osoba: Ing. Alena Ďurská

komunikačné rozhranie: <https://josephine.proebiz.com/sk/>

1. **Predmet obstarávania:**

Predmetom zákazky je uskutočnenie stavebných prác – rekonštrukcia časti obvodového plášťa, výmena výplní stavebných otvorov a rekonštrukcia vnútorných priestorov budovy verejného obstarávateľa.

1. **Typ zmluvy, ktorá bude výsledkom verejného obstarávania:**

S úspešným uchádzačom bude uzavretá zmluva o dielo v zmysle § 536 a nasl. zákona č. 513/1991 Zb. Obchodný zákonník v znení neskorších predpisov. Záväzný návrh zmluvy je prílohou č. 2 tejto Výzvy.

1. **Podrobný opis predmetu zákazky (predmetu obstarávania):**

Predmetom obstarávania je rekonštrukcia časti obvodového plášťa, výmenu výplní stavebných otvorov a rekonštrukcia určených vnútorných priestorov budovy Strednej odbornej školy – Szakközépiskola, Šafárikova 56 v Tornali, v rozsahu prác a dodávok materiálov, technologickým postupom a spôsobom špecifikovaným v nacenenom Výkaze výmer/Rozpočte tvoriacom Prílohu č. 1 k Zmluve v súlade s harmonogram postupu prác

**Zaradenie predmetu obstarávania:**

Hlavný slovník, hlavný predmet: 45210000-2 Stavebné práce na stavbe budov

Hlavný slovník, doplňujúci predmet: 45300000-0 Stavebno-inštalačné práce

45321000-3 Tepelnoizolačné práce

Predmet zákazky je podrobnejšie špecifikovaný v prílohe č. 1 tejto Výzvy – projektová dokumentácia s výkazom výmer.

1. **Predpokladaná hodnota zákazky:**

Predpokladaná hodnota zákazky bola stanovená na 123 969,13 EUR bez DPH.

1. **Miesto a termín dodania predmetu zákazky:**

Predmet zákazky bude uskutočnený v priestoroch verejného obstarávateľa - Stredná odborná škola-Szakközépiskola, Šafárikova 56, 982 01 Tornaľa.

1. **Lehoty na dodanie alebo dokončenie predmetu zákazky alebo trvanie zmluvy:**

Úspešný uchádzač (zmluvný partner) zrealizuje predmet zákazky do 60 dní od písomného odovzdania staveniska. Viac v prílohe č. 2 – zmluva o dielo.

1. **Súťažné podklady k výzve na predloženie cenovej ponuky:** nerelevantné
2. **Financovanie predmetu zákazky:**

Predmet zákazky bude spolufinancovaný z prostriedkov Európsky fond regionálneho rozvoja, Integrovaný regionálny operačný program (IROP), Prioritná os: 2 – Ľahší prístup k efektívnym a kvalitnejším verejným službám, Investičná priorita: 2.2 – Investovanie do vzdelania, školení a odbornej prípravy, zručností a celoživotného vzdelávania prostredníctvom vývoja vzdelávacej a výcvikovej infraštruktúry, Špecifický cieľ: 2.2.3 - Zvýšenie počtu žiakov stredných odborných škôl na praktickom vyučovaní, kód výzvy IROP-PO2-SC223-2016-14 (95% z celkových oprávnených výdavkov) a z vlastných kapitálových prostriedkov verejného obstarávateľa (5% z celkových oprávnených výdavkov).

1. **Lehota na predloženie ponuky:** 07.09.2018 do 10.00 hod.
2. **Spôsob predloženia ponuky:** elektronicky
   1. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.
   2. Uchádzač má možnosť sa registrovať do systému JOSEPHINE pomocou hesla i registráciou a prihlásením pomocou občianskeho preukazom s elektronickým čipom a bezpečnostným osobnostným kódom (eID). Predkladanie ponúk je umožnené iba autentifikovaným uchádzačom. Autentifikáciu je možné previesť dvoma spôsobmi:

* v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8 – 16 hod., alebo
* prostredníctvom autorizačného kódu, ktorý bude poslaný na adresu sídla firmy uchádzača v listovej podobe formou doporučenej pošty v prípade, kedy spoločnosť pomocou eID registruje osoba, ktorá nie je štatutárom tejto spoločnosti alebo je registrácia do systému realizovaná pomocou hesla. Lehota na tento úkon je 3 pracovné dni a je potrebné s touto dobou počítať pri vkladaní ponuky.
  1. Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.
  2. V predloženej ponuke prostredníctvom systému JOSEPHINE musia byť pripojené požadované doklady v rozsahu a formátoch tak, ako je uvedené v bode 9. tejto Výzvy. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.
  3. Uchádzačom navrhovaná celková cena za dodanie požadovaného predmetu zákazky, uvedená v ponuke uchádzača, bude vyjadrená v EUR s presnosťou na dve desatinné miesta a vložená do systému JOSEPHINE v tejto štruktúre:

celková cena za predmet zákazky v EUR bez DPH,

sadzba DPH

celková cena za predmet zákazky v EUR s DPH

* 1. V prípade, že uchádzač predloží listinnú ponuku, verejný obstarávateľ na ňu nebude prihliadať.
  2. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
  3. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
  4. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.

1. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

**Kritériom na vyhodnotenie ponúk je:**

cena s DPH

**Úspešnou bude ponuka s najnižšou cenou.**

1. **Pokyny na zostavenie ponuky:**

**Požadujeme, aby ponuka obsahovala nasledovné doklady a údaje**:

V predloženej ponuke prostredníctvom systému JOSEPHINE musia byť pripojené nasledovné naskenované doklady a dokumenty tvoriace obsah ponuky, ktoré musia byť k termínu predloženia ponuky platné a aktuálne:

* Doklady a dokumenty na preukázanie splnenia podmienok účasti podľa bodu 15.1, 15.2., tejto Výzvy,
* Doklady a dokumenty na preukázanie splnenia požiadaviek verejného obstarávateľa na predmet zákazky podľa bodu 15.3 tejto Výzvy,
* **Návrh na plnenie** kritéria v zmysle prílohy č. 1 tejto Výzvy, podpísaný uchádzačom (jeho štatutárnym zástupcom resp. ním splnomocnenou osobou),
* **Vyplnenú zmluvu** podľa vzoru uvedeného v prílohe č. 2 tejto Výzvy, podpísanú uchádzačom (jeho štatutárnym zástupcom resp. ním splnomocnenou osobou),

**Podmienky účasti**

* 1. **Osobné postavenie**.

Uchádzač musí preukázať, že spĺňa všetky podmienky účasti osobného postavenia podľa § 32 ods. 1 ZVO. Splnenie týchto podmienok uchádzač preukazuje dokladmi podľa § 32 ods. 2 ZVO.

Uchádzač môže preukázať splnenie podmienok účasti, ktorými preukazuje svoje osobné postavenie, údajmi zapísanými v zozname hospodárskych subjektov vedenom Úradom pre verejné obstarávanie podľa § 152 zákona o verejnom obstarávaní.

Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

Uchádzač alebo záujemca sa považuje za spĺňajúceho podmienky účasti týkajúce sa osobného postavenia podľa § 32 odseku 1 písm. b) a c) ZVO, ak zaplatil nedoplatky alebo mu bolo povolené nedoplatky platiť v splátkach.

Ustanovenia týkajúce sa preukazovania splnenia podmienok účasti osobného postavenia prostredníctvom zápisu do zoznamu hospodárskych subjektov týmto nie sú dotknuté.

**15.2 Referencie.**

Uchádzač preukáže, že uskutočnil stavebné práce rovnakého alebo podobného charakteru ako je predmet zákazky (výstavba nových alebo rekonštrukcia pôvodných objektov) za obdobie posledných 5 rokov pred vyhlásením tohto verejného obstarávania minimálne vo výške predpokladanej hodnoty zákazky v EUR bez DPH.

Tieto skutočnosti uchádzač preukáže potvrdeniami o uskutočnených stavebných prácach potvrdených odberateľom (potvrdenými referenciami), z ktorých bude vyplývať splnenie vyššie uvedených požiadaviek, prípadne inými dôkazovými prostriedkami (preukázanie zmluvného vzťahu, dodacie listy, faktúry doplnené čestným vyhlásením uchádzača a pod.). Dôkazom môže byť aj referencia v zmysle ZVO. Samotné čestné vyhlásenie potvrdené uchádzačom sa nebude považovať za dostatočný dôkazový prostriedok.

7.3. Verejný obstarávateľ umožňuje uchádzačom na preukázanie splnenia podmienok účasti podľa bodu 7.2. využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia podľa § 32 ZVO; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté.

* 1. **Doklady a dokumenty požadované na preukázanie splnenia požiadaviek verejného obstarávateľa na predmet zákazky – technická špecifikácia.**

15.3.1. Uchádzač predloží vo svojej ponuke kompletne ocenený výkaz výmer **v elektronickej podobe vo formáte .xls/.xlsx** a vo formáte .pdf, pričom položky z výkazu výmer predloženého uchádzačom v cenovej ponuke sa musia množstevne a vecne zhodovať s položkami z výkazu výmer poskytnutého verejným obstarávateľom v prílohách tejto Výzvy. Možnosť predkladania výrobkov/stavebných výrobkov/materiálov s kvalitatívne lepšími parametrami ako požaduje verejný obstarávateľ týmto nie je dotknutá.

15.3.2. Uchádzač predloží vo svojej ponuke vecný a časový harmonogram realizácie prác, ktorý bude korešpondovať s výkazmi výmer a ostatnými prílohami tejto Výzvy. Tento harmonogram musí reálne odrážať predpokladaný postup vykonávania jednotlivých prác, ktorý bude uchádzač realizovať v prípade, že jeho ponuka bude úspešná, so stručným popisom hlavných činností, postupnosťou a časovou nadväznosťou, ktorý bude predstavovať návrh uchádzača na vykonanie diela. Časové údaje o začiatku a konci výstavby, ak sú uvedené v tejto Výzve a jej prílohách, nie sú pre uchádzača záväzné, uchádzač vypracuje vlastný harmonogram s tým, že dodrží maximálne lehoty zhotovenia stanovené pre predmet zákazky v zmysle Výzvy a jej príloh. Uchádzač môže navrhnúť aj kratšie lehoty zhotovenia predmetu zákazky ako sú uvedené maximálne lehoty. Ak vecný a časový harmonogram realizácie prác nebude korešpondovať s výkazmi výmer (napríklad z dôvodu nereálnych lehôt pri použitých technológiách), verejný obstarávateľ bude toto považovať za nesplnenie požiadaviek verejného obstarávateľa na predmet zákazky. Nepredloženie časového harmonogramu podľa požiadaviek verejného obstarávateľa bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky. Verejným obstarávateľom odsúhlasený harmonogram sa stane súčasťou (prílohou) uzavretej zmluvy s úspešným uchádzačom.

1. **Otváranie ponúk:**

Ponuky musia byť **doručené elektronicky prostredníctvom systému Josephine v termíne do:**

**07.09.2018 do 10:00:00 hodiny.**

Upozornenie!!!

Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.

1. **Postup pri otváraní ponúk:**

Predložené ponuky budú otvorené elektronicky na oddelení \_VO, zodpodenoou osobou za VO.

1. **Lehota viazanosti ponúk**: (uviesť dátum): 28.12.2018
2. **Osoby určené pre styk so záujemcami a uchádzačmi:**

Kontaktná osoba: Ing. Alena Ďurská

komunikačné rozhranie: <https://josephine.proebiz.com/sk/>

1. **Ďalšie informácie verejného obstarávateľa:**
   1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
   2. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných i internetových prehliadačov:

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia
* Google Chrome.
  1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
  2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie informácií nachádzajúcich sa vo Výzve, prípadné doplnenie Výzvy, vysvetľovanie predložených ponúk, vysvetľovanie predložených dokladov atď. Ak bude uchádzač alebo ponuka uchádzača z daného tendru vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma.
  3. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  4. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
  5. Verejný obstarávateľ odporúča záujemcom, ktorí si vyhľadali verejné obstarávania prostredníctvom webovej stránky verejného obstarávateľa systému JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho verejného obstarávania prostredníctvom notifikačných e-mailov, aby v danom verejnom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

1. **Vysvetlenie požiadaviek uvedených vo Výzve**
   1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Verejný obstarávateľ odporúča uchádzačom, aby svoju žiadosť doručil verejnému obstarávateľovi **max. 48 hodín (počas pracovných dní)** pred uplynutím lehoty na predkladanie ponúk, tak aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ **najneskôr 24 hodín (počas pracovných dní)** pred uplynutím lehoty na predkladanie ponúk za predpokladu, že o vysvetlenie požiadal dostatočne vopred. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.
   2. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
2. **Prijatie ponuky a uzavretie zmluvy**
   1. Verejný obstarávateľ zašle bezodkladne po vyhodnotení ponúk z hľadiska plnenia kritéria oznámenie o výsledku vyhodnotenia ponúk v systéme JOSEPHINE, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma a uvedie dôvody neprijatia ich ponúk a poradie uchádzačov.

22.2 Verejný obstarávateľ si vyhradzuje právo nevybrať uchádzača, resp. zrušiť verejné obstarávanie na zabezpečenie plnenia predmetu zákazky - ak nebude predložená ani jedna ponuka, ani jeden uchádzač nesplní podmienky účasti, ak sa zmenia okolnosti, za ktorých bolo verejné obstarávanie vyhlásené.

22.3 Úspešný uchádzač bude vyzvaný najneskôr **však do 10 pracovných dní odo dňa doručenia výzvy na zaslanie podpísaných zmlúv s prílohami v zmysle predloženej ponuky.**

**22.4. Prílohou zmluvy** bude **záväzok všeobecne akceptovateľnej banky** uspokojiť objednávateľa do výšky akejkoľvek splatnej peňažnej pohľadávky objednávateľa voči zhotoviteľovi z titulu zodpovednosti zhotoviteľa za vady diela a garančné vady podľa zmluvy alebo v súvislosti s ňou a to vo výške 10% z ceny diela (bez DPH); Banková záruka vystavená bankou podľa zákona č. 483/2001 Z. z. o bankách v platnom znení, v prospech verejného obstarávateľa (objednávateľa) „bez výhrad“ musí obsahovať záväzok, že v lehote 15 dní po doručení písomnej žiadosti verejného obstarávateľa (objednávateľa) na zaplatenie, zaplatí banka akúkoľvek sumu až do výšky 10 % z ceny diela bez DPH v období odo dňa podpisu preberacieho protokolu/zápisu o odovzdaní staveniska do dňa nasledujúceho po dni uplynutia záručnej doby podľa zmluvy o dielo (expiry event, t.j. banková záruka viazaná na udalosť, nie na dátum). V prípade, ak banka nevydáva bankovú záruku podľa predošlej vety (expiry event), doba platnosti bankovej záruky sa určí ako obdobie od predpokladaného dňa podpisu preberacieho protokolu/zápisu o odovzdaní staveniska do dňa nasledujúceho po predpokladanom dni uplynutia záručnej doby (expiry date, t.j. banková záruka viazaná na dátum). Plnenie banky z uvedenej bankovej záruky môže byť podmienené len doručením písomnej výzvy verejného obstarávateľa (objednávateľa) na plnenie vo výške peňažnej sumy určenej objednávateľom (požiadavky banky na formálne náležitosti výzvy ako napr. osvedčenie pravosti podpisov alebo predloženie výpisu z obchodného registra verejného obstarávateľa (objednávateľa) sa nepovažujú za podmienenie plnenia banky z bankovej záruky) (ďalej len “banková záruka“).

Úspešný uchádzač môže bankovú záruku nahradiť zložením finančnej zábezpeky na bankový účet verejného obstarávateľa (objednávateľa),

IBAN: SK10 8180 0000 0070 0030 0072

Bankové spojenie: Štátna pokladnica

Mena účtu: EUR

Variabilný symbol: IČO uchádzača

a to vo výške 10% z ceny diela (bez DPH). Táto zábezpeka slúži na rovnaké účely

22.5. Uchádzači berú na vedomie, že zmluva uzavretá týmto postupom verejného obstarávania nadobudne účinnosť po kumulatívnom splnení nasledovných podmienok:

* zverejnenie zmluvy v súlade s ust. § 47a zákona č. 40 /1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov,
* preukázateľné schválenie tohto postupu verejného obstarávania Riadiacim orgánom pre Integrovaný regionálny operačný program.
  1. Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 8 písm. b) ZVO podať námietky.

1. **Prílohy**

Príloha č. 1 tejto Výzvy – Návrh na plnenie kritéria tejto Výzvy

Príloha č. 2 - Zmluva o dielo

Príloha č. 3 - Projektová dokumentácia s výkazom výmer

S pozdravom

V Banskej Bystrici dňa: 21. 08.2018

Ing. Alena Ďurská

odborná referentka pre verejné obstarávanie

Príloha č. 1

**Návrh na plnenie kritérií**

predložená k zákazke

**„** **Rekonštrukcia časti obvodového plášťa, výmena výplní stavebných otvorov a rekonštrukcia vnútorných priestorov budovy SOŠ-SzKI Tornaľa“**

**Uchádzač**:

|  |  |
| --- | --- |
| **Obchodné meno** |  |
| **Adresa alebo sídlo** |  |
| **IČO** |  |

|  |  |
| --- | --- |
| **Kontaktná osoba** |  |
| **Telefón** |  |
| **E-mail** |  |

**Návrh uchádzača na plnenie kritérií:**

|  |  |  |
| --- | --- | --- |
| **Cena bez DPH [EUR]** | **DPH [EUR]** | **Cena s DPH [EUR]** |
|  |  |  |